กีฬามหาวิทยาลัยแห่งประเทศไทย ครั้งที่ 37

กีฬามหาวิทยาลัยแห่งประเทศไทย ครั้งที่ 37 หรือ แม่โดมเกมส์ เป็นการแข่งกีฬาของนิสิตนักศึกษาในระดับอุดมศึกษา โดยในครั้งนี้มหาวิทยาลัยธรรมศาสตร์เป็นเจ้าภาพในการจัดการแข่งขัน โดยจะจัดการแข่งขันขึ้นในระหว่างวันที่ 22 - 30 มกราคม พ.ศ. 2553 ณ มหาวิทยาลัยธรรมศาสตร์ ศูนย์รังสิต ซึ่งมีสถาบันอุดมศึกษาจำนวน 111 แห่งเข้าร่วมแข่งขันใน 25 ชนิดกีฬา จำนวน 262 เหรียญทอง นอกจากนี้ ยังมีกีฬาสาธิตอีก 2 ชนิดกีฬา ได้แก่ กีฬาวีลแชร์และว่ายน้ำด้วยตีนกบ เพื่อแสดงให้เห็นว่านักศึกษาพิการมีความสามารถและมีส่วนร่วมในกิจกรรมต่าง ๆ ของมหาวิทยาลัยได้เท่าเทียมกับนักศึกษาทั่วไป
สำหรับตราสัญลักษณ์ในการแม่โดมเกมส์ออกแบบเป็นรูปตึกโดมอันเกิดจากรูปคนสีเหลืองและคนสีแดงหันหน้าเข้าหากันแล้วชูธงชาติไทย โดยใช้คำขวัญว่า "Sports for Unity - We all are Thai" หรือ "สามัคคีที่แดนโดม" ส่วนสัญลักษณ์นำโชคนั้น คือ นกปรีดีชูคบเพลิงที่เปลวไฟเป็นรูป ๗๕ อันสื่อความหมายถึง การเฉลิมฉลองในโอกาสครบรอบ 75 ปี แห่งการสถาปนามหาวิทยาลัยธรรมศาสตร์

**สัญลักษณ์ประจำการแข่งขัน**
ไฟล์:NokPreDe-Mascot.jpg|thumb|นกปรีดี สัญลักษณ์นำโชคในแม่โดมเกมส์

**ตราสัญลักษณ์และคำขวัญ**
ตราสัญลักษณ์ประจำการแข่งขันกีฬามหาวิทยาลัยแห่งประเทศไทยในครั้งนี้ ออกแบบโดยการนำเอาสัญลักษณ์ต่าง ๆ ของมหาวิทยาลัยธรรมศาสตร์เข้ามาประกอบ ได้แก่ ตึกโดมและสีเหลืองแดง ซึ่งเป็นสีประจำมหาวิทยาลัย เมื่อมองตราสัญลักษณ์โดยภาพรวมแล้วจะเห็นเป็นรูปตึกโดมอันเกิดจากรูปคนสีเหลืองและคนสีแดงหันหน้าเข้าหากันแล้วชูธงชาติไทย
โดยตราสัญลักษณ์นี้มีความหมายสื่อไปถึงคำขวัญประจำการแข่งขันในครั้งนี้ที่ว่า "Sports for Unity - We all are Thai (กีฬาเพื่อความสมานฉันท์ - ร่วมกันสร้างสรรค์ประเทศไทย)" หรือ คำขวัญในภาษาไทยใช้ว่า "สามัคคีที่แดนโดม" นั่นเอง
ดังนั้น แม่โดมเกมส์จึงเป็นเกมกีฬาที่สีเหลืองและสีแดงจะมาร่วมกันสร้างสรรค์เกมกีฬา และนิสิตนักศึกษาจากสถาบันการศึกษาต่าง ๆ เข้ามาร่วมกันแข่งขันกีฬาเพื่อความสามัคคี ไม่ว่าจะเป็นสีเหลือง สีแดง หรือสีใดก็ตาม เพราะเราทุกคนคือคนไทยด้วยกัน
เป็นการแข่งเพื่อสุขภาพไม่ใช่เพื่อรางวัลแต่รางวัลก็เป็นส่วนหนึ่งของการแข่งกีฬานั้น ๆ

**สัญลักษณ์นำโชค**
สัญลักษณ์นำโชคในการแข่งขันแม่โดมเกมส์ ได้แก่ นกปรีดี ซึ่งเป็นนกที่ค้นพบครั้งแรกในประเทศไทยและสถาบันสมิธโซเนียนแห่งสหรัฐอเมริกาได้ตั้งชื่อนกชนิดนี้เพื่อเป็นเกียรติแก่นายปรีดี พนมยงค์ในฐานะหัวหน้าขบวนการเสรีไทย ซึ่งนายปรีดี พนมยงค์ยังเป็นผู้ก่อตั้งและผู้ประศาสน์การของมหาวิทยาลัยธรรมศาสตร์อีกด้วย นกปรีดีถูกนำมาใช้เป็นสัญลักษณ์นำโชคในการแข่งขันครั้งนี้เพื่อช่วยให้นำความสมานฉันท์และสันติภาพกลับคืนสู่สังคมไทย
นอกจากนี้ ยังออกแบบให้นกปรีดีชูคบเพลิงโดยเปลวไฟของคบเพลิงนั้นเป็นรูป ๗๕ อันสื่อความหมายถึง การเฉลิมฉลองในโอกาสครบรอบ 75 ปี แห่งการสถาปนามหาวิทยาลัยธรรมศาสตร์

**พิธีการ**

**พิธีเปิด**
พิธีเปิดการแข่งขันกีฬามหาวิทยาลัยแห่งประเทศไทย ครั้งที่ 37 หรือ แม่โดมเกมส์ จัดขึ้นในวันที่ 22 มกราคม พ.ศ. 2553 ณ สนามกีฬาหลัก มหาวิทยาลัยธรรมศาสตร์ ศูนย์รังสิต โดยมีนายอภิสิทธิ์ เวชชาชีวะ นายกรัฐมนตรีเป็นประธานในพิธี สำหรับพิธีเปิดนั้นเริ่มต้นด้วยกิจกรรมโหมโรงเชียร์กีฬาและการแข่งขันกีฬาสาธิตของนักศึกษาพิการทางสายตาและการเคลื่อนไหวซึ่งนับเป็นครั้งแรกที่ให้นักศึกษาผู้พิการเข้าร่วมในการแข่งขันกีฬามหาวิทยาลัย จากนั้น นักกีฬาจาก 112 สถาบันเริ่มเดินเข้าสู่สนามและยืนรวมกันในสนามเป็นรูปประเทศไทยหลากสี
สำหรับพิธีการจุดไฟคบเพลิงทางเจ้าภาพจัดการแข่งขันได้เปิดโอกาสให้สถาบันต่าง ๆ มีส่วนร่วมโดยส่งตัวแทนเข้าร่วมขบวนวิ่งคบเพลิงก่อนที่จะส่งให้ตัวแทนจากมหาวิทยาลัยธรรมศาสตร์ 5 คน ได้แก่ นายสันติภาพ เตชะวณิช นางสุมาลี เตชะวณิช นายพระนาย สุวรรณรัฐ นายโชคทวี พรหมรัตน์ และลำดับสุดท้าย คือ นางนีรนุช กล่อมดี เป็นผู้จัดไฟในกระถางคบเพลิง
ในส่วนของการแสดงนั้นจัดขึ้นภายใต้แนวคิด "สามัคคีในแดนโดม" กล่าวคือ ความสามัคคีไม่ได้แปลว่าให้คิดเหมือนกัน คนเราคิดแตกต่างกันได้ และถ้าทำได้ เราก็จะเป็นหนึ่งที่มีความแตกต่างหลากหลาย การแสดงแบ่งออกเป็น 3 ชุด ได้แก่ แดนดินถิ่นโดม พลังแห่งความแตกต่าง และจุดมุ่งหมายกีฬามหาวิทยาลัย โดยใช้นักศึกษาธรรมศาสตร์เป็นผู้แสดงหลัก การแสดงเน้นเรื่องความรักความสามัคคีโดยพยายามให้ทุกมหาวิทยาลัยมีส่วนร่วมมากที่สุด รวมถึงใช้รูปแบบพิธีการที่ประหยัดและรวบรัดเวลา
นอกจากนี้ ยังมีการแต่งเพลงขึ้นมาใหม่ คือ เพลงหนึ่งชัยชนะ โดยจะใช้เป็นเพลงหลักในพิธีเปิดการแข่งขันกีฬามหาวิทยาลัยในครั้งนี้ โดยความหมายของเพลง คือ ถ้าเราตั้งเป้าที่จะมุ่งชิงเหรียญทองก็จะมีผู้ชนะเพียงคนเดียวและได้เหรียญทองเพียงไม่กี่คน แต่ถ้าทุกคนมุ่งเอาชนะใจตนเอง ทุกคนก็จะเป็นผู้ชนะ

**พิธีปิด**
พิธีปิดการแข่งขันกีฬามหาวิทยาลัยแห่งประเทศไทย ครั้งที่ 37 จัดขึ้นในวันที่ 30 มกราคม พ.ศ. 2553 ณ สนามกีฬาหลัก มหาวิทยาลัยธรรมศาสตร์ ศูนย์รังสิต โดยจัดการแสดงจากมหาวิทยาลัยธรรมศาสตร์ 2 ชุด ได้แก่ บ้านเราแสนสุขใจและสามัคคีที่แดนโดม นอกจากนี้ยังมีการจัดการแสดงจากจุฬาลงกรณ์มหาวิทยาลัยซึ่งจะเป็นเจ้าภาพจัดการแข่งขันกีฬามหาวิทยาลัยแห่งประเทศไทยในครั้งหน้าอีกด้วย

**สถาบันการศึกษาที่เข้าร่วมแข่งขัน**
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 37 มีจำนวนทั้งสิ้น 112 สถาบัน ได้แก่- จุฬาลงกรณ์มหาวิทยาลัย- มหาวิทยาลัยกรุงเทพ- มหาวิทยาลัยกรุงเทพธนบุรี- มหาวิทยาลัยการจัดการและเทคโนโลยีอีสเทิร์น- มหาวิทยาลัยเกริก- มหาวิทยาลัยเกษตรศาสตร์- มหาวิทยาลัยเกษมบัณฑิต- มหาวิทยาลัยขอนแก่น- มหาวิทยาลัยคริสเตียน- มหาวิทยาลัยเจ้าพระยา- มหาวิทยาลัยเชียงใหม่- มหาวิทยาลัยเซนต์จอห์น- มหาวิทยาลัยทักษิณ- มหาวิทยาลัยเทคโนโลยีพระจอมเกล้าธนบุรี- มหาวิทยาลัยเทคโนโลยีพระจอมเกล้าพระนครเหนือ- มหาวิทยาลัยเทคโนโลยีมหานคร- มหาวิทยาลัยเทคโนโลยีราชมงคลกรุงเทพ- มหาวิทยาลัยเทคโนโลยีราชมงคลตะวันออก- มหาวิทยาลัยเทคโนโลยีราชมงคลธัญบุรี- มหาวิทยาลัยเทคโนโลยีราชมงคลพระนคร- มหาวิทยาลัยเทคโนโลยีราชมงคลล้านนา- มหาวิทยาลัยเทคโนโลยีราชมงคลศรีวิชัย- มหาวิทยาลัยเทคโนโลยีราชมงคลสุวรรณภูมิ- มหาวิทยาลัยเทคโนโลยีราชมงคลอีสาน- มหาวิทยาลัยเทคโนโลยีสุรนารี- มหาวิทยาลัยธนบุรี- มหาวิทยาลัยธรรมศาสตร์- มหาวิทยาลัยธุรกิจบัณฑิตย์- มหาวิทยาลัยนครพนม- มหาวิทยาลัยนราธิวาสราชนครินทร์- มหาวิทยาลัยนเรศวร- มหาวิทยาลัยนอร์ทเชียงใหม่- มหาวิทยาลัยนานาชาติแสตมฟอร์ด- มหาวิทยาลัยบูรพา- มหาวิทยาลัยปทุมธานี- มหาวิทยาลัยพายัพ- มหาวิทยาลัยฟาร์อีสเทอร์น- มหาวิทยาลัยภาคตะวันออกเฉียงเหนือ- มหาวิทยาลัยมหาสารคาม- มหาวิทยาลัยมหิดล- มหาวิทยาลัยแม่โจ้- มหาวิทยาลัยแม่ฟ้าหลวง- มหาวิทยาลัยรังสิต- มหาวิทยาลัยรัตนบัณฑิต- มหาวิทยาลัยราชธานี- มหาวิทยาลัยราชภัฏกาญจนบุรี- มหาวิทยาลัยราชภัฏกำแพงเพชร- มหาวิทยาลัยราชภัฏจันทรเกษม- มหาวิทยาลัยราชภัฏชัยภูมิ- มหาวิทยาลัยราชภัฏเชียงราย- มหาวิทยาลัยราชภัฏเชียงใหม่- มหาวิทยาลัยราชภัฏเทพสตรี- มหาวิทยาลัยราชภัฏธนบุรี- มหาวิทยาลัยราชภัฏนครปฐม- มหาวิทยาลัยราชภัฏนครราชสีมา- มหาวิทยาลัยราชภัฏนครศรีธรรมราช- มหาวิทยาลัยราชภัฏนครสวรรค์- มหาวิทยาลัยราชภัฏบ้านสมเด็จเจ้าพระยา- มหาวิทยาลัยราชภัฏพระนคร- มหาวิทยาลัยราชภัฏพระนครศรีอยุธยา- มหาวิทยาลัยราชภัฏพิบูลสงคราม- มหาวิทยาลัยราชภัฏเพชรบุรี- มหาวิทยาลัยราชภัฏภูเก็ต- มหาวิทยาลัยราชภัฏมหาสารคาม- มหาวิทยาลัยราชภัฏยะลา- มหาวิทยาลัยราชภัฏร้อยเอ็ด- มหาวิทยาลัยราชภัฏราชนครินทร์- มหาวิทยาลัยราชภัฏรำไพพรรณี- มหาวิทยาลัยราชภัฏลำปาง- มหาวิทยาลัยราชภัฏเลย- มหาวิทยาลัยราชภัฏวไลยอลงกรณ์- มหาวิทยาลัยราชภัฏศรีสะเกษ- มหาวิทยาลัยราชภัฏสกลนคร- มหาวิทยาลัยราชภัฏสงขลา- มหาวิทยาลัยราชภัฏสวนดุสิต- มหาวิทยาลัยราชภัฏสวนสุนันทา- มหาวิทยาลัยราชภัฏสุราษฎร์ธานี- มหาวิทยาลัยราชภัฏสุรินทร์- มหาวิทยาลัยราชภัฏหมู่บ้านจอมบึง- มหาวิทยาลัยราชภัฏอุดรธานี- มหาวิทยาลัยราชภัฏอุตรดิตถ์- มหาวิทยาลัยราชภัฏอุบลราชธานี- มหาวิทยาลัยรามคำแหง- มหาวิทยาลัยวงษ์ชวลิตกุล- มหาวิทยาลัยวลัยลักษณ์- มหาวิทยาลัยศรีนครินทรวิโรฒ- มหาวิทยาลัยศรีปทุม- มหาวิทยาลัยศิลปากร- มหาวิทยาลัยสงขลานครินทร์- มหาวิทยาลัยสยาม- มหาวิทยาลัยสุโขทัยธรรมาธิราช- มหาวิทยาลัยหอการค้าไทย- มหาวิทยาลัยหัวเฉียวเฉลิมพระเกียรติ- มหาวิทยาลัยหาดใหญ่- มหาวิทยาลัยอัสสัมชัญ- มหาวิทยาลัยอีสาน- มหาวิทยาลัยอุบลราชธานี- มหาวิทยาลัยเอเชียอาคเนย์- วิทยาลัยเฉลิมกาญจนา- วิทยาลัยเซาธ์อีสท์บางกอก- วิทยาลัยดุสิตธานี- วิทยาลัยทองสุข- วิทยาลัยเทคโนโลยีภาคใต้- วิทยาลัยนครราชสีมา- วิทยาลัยนอร์ทกรุงเทพ- วิทยาลัยบัณฑิตเอเชีย- วิทยาลัยรัชต์ภาคย์- วิทยาลัยราชพฤกษ์- สถาบันการพลศึกษา- สถาบันเทคโนโลยีไทย-ญี่ปุ่น- สถาบันเทคโนโลยีพระจอมเกล้าเจ้าคุณทหารลาดกระบัง- สถาบันเทคโนโลยีแห่งอโยธยา- สถาบันเทคโนโลยีปทุมวัน

**ชนิดกีฬา**
กีฬาสาธิต- กีฬาวีลแชร์- ดำน้ำฟินสวิมมิ่ง

**ตารางการแข่งขัน**

**อ้างอิง**

**แหล่งข้อมูลอื่น**
  เว็ปไซต์หลักแม่โดมเกมส์ date=2009-12-25 
หมวดหมู่:กีฬามหาวิทยาลัยแห่งประเทศไทย
หมวดหมู่:การแข่งขันกีฬาในจังหวัดปทุมธานี
หมวดหมู่:มหาวิทยาลัยธรรมศาสตร์